**Tiszavasvári Város Önkormányzata**

**Képviselő-testületÉNEK**

**28/2021. (VII.29.) Kt. számú**

**határozata**

**A Kabay János Alapítvány tulajdonosi hozzájárulás iránti kérelméről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban hatáskörében eljárva az alábbi határozatot hozza:

1. A Képviselő–testület **támogatja** a **Kabay János Alapítvány** (4440 Tiszavasvári, Ifjúság u.8.) Kabay János Általános Iskola **Tiszavasvári, Ifjúság u. 8**. szám alatti önkormányzati ingatlan udvarán történő **játszótér** kialakítására vonatkozó tulajdonosi hozzájárulás iránti kérelmét, a határozat 1. mellékletében foglaltak szerint.
2. Felhatalmazza a polgármestert a tulajdonosi hozzájárulás aláírására.
3. Felkéri a polgármestert arra, hogy az Alapítvánnyal folytasson egyeztetést a beruházás ingatlanon belüli konkrét helyszínéről.

Határidő: azonnal Felelős: Szőke Zoltán polgármester

**Szőke Zoltán Dr. Kórik Zsuzsanna**

**polgármester jegyző**

28/2021.(VII.29.) Kt. határozat 1. melléklete

**TULAJDONOSI HOZZÁJÁRULÁS**

**Tiszavasvári Város Önkormányzata** (4440 Tiszavasvári, Városháza tér 4.) képviseletében Szőke Zoltán polgármester, mint a tiszavasvári 2795/3 hrsz-ú, a valóságban a Tiszavasvári, Ifjúság u. 8. szám alatti ingatlan 100%-os tulajdonosa

**hozzájárulok**

ahhoz, hogy a **Kabay János Alapítvány** (székhelye: Tiszavasvári, Ifjúság u. 8.) a Kabay János Általános Iskola **Tiszavasvári, Ifjúság u. 8**. szám alatti udvarán **játszóteret alakítson ki** „A Városi Civil Alap keretében „civil közösségi tevékenységek és feltételeinek támogatása„ (2021)” című pályázati kiírására benyújtott **VCA-KP-1-2021/3-000987** pályázati azonosítószámon nyilvántartásba vett „**játszótér a Kabayban**” című nyertes pályázat keretében.

Tiszavasvári, 2021. …

**Szőke Zoltán**

**polgármester**